# Manual do &parley;

&Frederik.Gladhorn; &Frederik.Gladhorn.mail;
Sabine
Eller
s.eller@voxhumanitatis.org
Daniel
Laidig
d.laidig@gmx.de
Xosé
Calvo

Tradutor do proxecto Trasno
2010
&Frederik.Gladhorn;
2010
Sabine Eller
2010
Daniel Laidig
&FDLNotice;
2010-06-06
0.9.4 (&kde; SC 4.5)

Parley é un adestrador de vocabulario. Axuda a memorizar vocabulario, por exemplo para aprender un idioma. O Parley non está limitado á aprendizaxe de linguas, senón que admite moitas materias.

KDE
Parley
vocabulario
adestramento
aprendizaxe

## Introdución

O Parley é un adestrador de vocabulario. Axuda a memorizar vocabulario, por exemplo cando se está a aprender unha lingua estranxeira. Pódense crear coleccións persoais coas palabras que se precisan e seleccionar da grande variedade de coleccións de vocabulario dispoñíbeis. Aquí pódense atopar coleccións que conteñen vocabulario lingüístico, así como anatomía, música, xeografía, química ou preparación de exames.

O Parley é moi flexíbel e usa o enfoque de tarxetas para a aprendizaxe. Mantén un seguimento automático da evolución da aprendizaxe. Co Parley pódese dispor o vocabulario como se desexa e crear sesións personalizadas. Mais, ao contrario das tarxetas reais, pódense utilizar métodos de aprendizaxe diferentes.

As tarxetas conteñen expresións na parte frontal e a súa tradución na posterior. Comézase cun monte de tarxetas.

O obxectivo fundamental do Parley non é ensinar gramática. Porén, hai algunhas fichas que poden axudar.

O Parley consiste en dúas partes grandes: Práctica de vocabulario e un editor de coleccións de vocabulario.

Neste manual, o termo colección de vocabulario refírese a un ficheiro que contén leccións e o vocabulario das leccións.

Pódese acceder aos dous, o Editor e a Práctica, desde a Páxina de inicio.

A Práctica consiste en tres partes: primeiro a Configuración da práctica, onde se escolle que se vai practicar. Desde aquí principia a Práctica en si e, unha vez rematado, obtense un Resumo.

Como en todos os aplicativos, tenta usar o botón dereito do rato para explorar as características e funcionalidades do Parley. O botón dereito do rato mostra un menú de contexto que mostra o que se facer na situación concreta. Tenta darlle con el ás leccións e ás palabras e atoparás varias opcións.

## Páxina de inicio

A primeira vez que se inicia o Parley, a páxina de inicio dá a benvida.

Nun principio, a páxina de inicio está baleira. Unha vez abertas varias coleccións de vocabulario, mostra as que se abriron máis recentemente.

Unha colección de vocabulario é un ficheiro que contén palabras e as súas traducións a outras linguas ou outros pares de palabras e oracións que se desexen memorizar. As palabras organízanse en leccións.

Para comezar a practicar preme unha das coleccións de vocabulario da lista. Lévache á configuración da práctica.

Fíxate na icona do editor que aparece á dereita do nome do documento cando se move o rato por riba deste. A icona do editor permite abrir a colección no editor no canto de no modo de práctica.

Para modificar unha colección, preme a icona do editor que ten á súa dereita.

Se queres iniciar a túa propia colección de vocabulario, preme Crear unha colección nova.

Tamén podes abrir unha colección se xa a tes no computador mais non está na lista.

O último botón da páxina de iniciio permite desgargar coleccións de vocabulario feitas por outros. Cando crees un ficheiro que queiras compartir, pódelo enviar facilmente desde o editor.

O Parley ven con diferentes temas; pódese alternar entre estilos gráficos na configuración. Para máis información, consulta Configuración do Parley.

## Abrir unha colección existente

Supoñamos que xa tes unha colección no disco duro.

Así é como aparece a pantalla cando se inicia o Parley por vez primeira:

Preme Abrir unha colección existente.

No diálogo de selección de ficheiros, navega até o directorio que contén o ficheiro de datos e escólleo preméndoo. Dependendo do sistema, o ficheiro ábrese inmediatamente ou hai que premer Aceptar

O ficheiro cárgase e pásase á pantalla Configuración da práctica: consulta a sección seguinte para máis detalles.

## Práctica de vocabulario

Para comezar a practicar escolle un documento. Se xa o tiveres aberto no editor, preme Practicar na barra de ferramentas.

### Configuració da práctica

Antes de comezar a practicar hai que ir sempre á páxina Configuración da práctica. Existen tres zonas que permiten escoller o que se vai practicar:

- A escolla de linguas

- A escolla do modo de práctica

- A escolla das leccións, que tamén mostra a evolución actual

Á esquerda pódese seleccionar a combinación de linguas que se vai practicar. Se se selecciona, por exemplo, inglés a francés, aparecen palabras en inglés e o Parley pide que se dean as traducións ao francés.

Por baixo da selección de linguas escóllese o modo de práctica. O modo de práctica determina como se fan as preguntas.

Na parte grande que hai á dereita vense as leccións da colección de vocabulario. Pódense seleccionar as leccións que se desexe practicar premendo na caixa de selección que hai diante dos nomes das leccións. O número de palabras que contén cada lección aparece a carón do seu nome. Á dereita do nome vese a evolución actual da lección.

### Configuración avanzada da práctica

A configuración avanzada da práctica permite indicar opcións máis avanzadas que afectan a práctica.

Na páxina Configuración da práctica chégase á configuración avanzada da práctica co botón Configurar a práctica que hai na barra de ferramentas. O botón coa icona verde.

#### Bloqueo

Se pretendes practicar o vocabulario con regularidade, deberías verificar que a funcionalidade Bloqueo estea activada. As opcións de Bloqueo fan parte da configuración avanzada da práctica. Vaise á páxina de bloqueo e escóllese a opción que di Bloqueo. Así pódese configurar até o intervalo co que se repitan as palabras que se respondan correctamente.

Bloqueo significa que as palabras non se preguntan de novo durante un determinado período despois da última práctica. Este período de tempo depende do ben que se coñeza a palabra, polo que as palabras que aínda non se saben vanse preguntar con máis frecuencia.

#### Limiares

Os limiares son outro xeito de limitar o que se quere practicar.

You can decide to practice only words that you know better or less well than some grade. Or you can select only words that you have practiced a certain number of times. With the word type selection you can choose to only practice some word types, for example nouns or verbs.

#### Configuración avanzada da práctica

Pódense atopar algunhas outras opcións de configuración para a práctica na páxina de configuración avanzada.

As opcións máis importantes son:

- Ignore accent mistakes: with this option if you enter a word with e instead of é it will still count as right.

- Ignore capitalization mistakes: this option allows you to ignore capitalization when you enter words.

- Enable Images: if this is on, images will be displayed during the practice, if they are available.

- Active entries during practice: how many words will be asked repeatedly, before adding a new word. That means, if you set it to a low number, words will show up again faster, while with a high setting, the distance before you see the same word again is higher.

### Práctica

#### Tarxetas

Unha vez activado o modo de práctica de Tarxetas e tendo premido Iniciar a práctica, aparece a pantalla seguinte. O modo Tarxeta funciona como o farían tarxetas reais. Imaxina o resultado e, de precisares axuda, preme precisamente Axuda, que vai dando o resultado de letra en letra.

Tamén podes decidir saltar unha palabra de momento. Cando premes Responder máis tarde, a palabra aparece de novo máis tarde.

Ao premer Continuar revélase a solución. Nesta altura, tes que dicir se sabías a resposta.

Se non a sabías, preme Non o sabía. Se si lembrabas a resposta, preme Sabíao.

Isto leva á pregunta seguinte.

No recanto inferior esquerdo da pantalla hai sete caixiñas que mostran o ben que sabes o vocabulario. estas sete caixiñas corresponden cos niveis de bloqueo configurados en Bloqueo na configuración avanzada da práctica

No canto de premer Continuar tamén se pode empregar a barra espaciadora do teclado.

Pódese parar de practicar en calquera momento premendo Deter a práctica.

#### Letras mesturadas

Letras mesturadas é un método de adestramento que fornece unha axuda inmediata: todas as letras que fan parte da solución aparecen remexidas:

De precisares axuda, podes premer precisamente Axuda, que dá a solución letra a letra. Por suposto, tamén podes decidir Responder máis tarde premendo ese botón.

Para dar a resposta, escríbea no campo de texto que hai por baixo das letras mesturadas e preme a tecla &Enter; ou o botón Continuar.

Se a resposta foi correcta, o Parley indícao e podes premer &Enter; de novo ou premer Continuar para pasar á pregunta seguinte.

Se escribes unha resposta incorrecta dirache que tentes de novo:

Se non sabes a resposta, preme Continuar unha segunda vez. Aparece o seguinte e ti ves a solución. Segue con Continuar.

Unha vez revelada a solución, ves unha icona grande á dereita que indica se a resposta conta como correcta ou como errada.

Podes anular a maneira de contar a resposta. Mira en Contar unha resposta como correcta.

#### Opcións múltiplas

##### Selección automática de posíbeis respostas

No modo Escolla múltipla aparecen varias respostas potencias, das cais só unha é correcta. Premendo Axuda Parley exclúe unha das respostas incorrectas para que a escolla se faga máis restrinxida cada vez que se prema Axuda. Por suposto, tamén se pode escoller Responder máis tarde.

Unha vez escollido o que pensas que é correcto, o Parley mostra coa pantalla de mebaixo se a resposta era acertada. Pasa á pregunta seguinte premendo Continuar.

Se, pola contra, a resposta era incorrecta, a resposta acertada aparece en verde a a errada en vermello. Tamén aquí se prosigue premendo Continuar.

Unha vez revelada a solución, ves unha icona grande á dereita que indica se a resposta conta como correcta ou como errada.

Podes anular a maneira de contar a resposta. Mira en Contar unha resposta como correcta.

Se desexas parar de practicar, preme o botón Deter a práctica.

##### Con de respostas si/non

Normalmente o Parley propón automaticamente unha reposta correcta e varias incorrectas no modo de escolla múltipla. Nalgúns exercicios, pola contra, hai respostas como si/non ou semellantes. E por estas hai que configurar a práctica premendo Configurar a práctica.

Selecciona a lapela Avanzado e chegas a algo moi semellante a esta captura de pantalla:

Se só hai dúas opcións como si/non na sección Escolla múltipla, configura o Número de opcións como 2.

#### Escrito

Cando selecciones a opción Escrito para facer a práctica, espérase que escribas a solución. Podes usar o botón Axuda, que vai dando o resultado letra a letra. Por suposto, tamén podes decidir Responder máis tarde premendo ese botón.

Unha vez introducida a solución, preme Continuar e o Parley mostra se a resposta era acertada. Segue premendo de novo o botón Continuar.

Se a resposta era incorrecta, podes tentar atopar a resposta correcta varias veces. Se non tentas de novo, simplemente preme Continuar e aparece a solución.

Prosegue coa práctica premendo Continuar ou para premendo o botón Deter a práctica.

Cando se revela a solución, ves unha icona grande á dereita que indica se a resposta conta como correcta ou como errada.

Podes anular a maneira de contar a resposta. Mira en Contar unha resposta como correcta.

#### Contar unha resposta como correcta

Unha vez revelada a solución, ves unha icona grande á dereita que indica se a resposta conta como correcta ou como errada.

Se ves un símbolo de correcto, o Parley pensa que acertaches.

Se precisas de máis de un intento para responder correctamente, a resposta cóntase como errada.

Podes premar a iconiña que hai a carón do indicador para mudar o xeito en que se contan as respostas. O símbolo grande sempre indica como se contan as respostas.

#### Restaurar a práctica ao seu estado inicial

Pódense volver todas as puntuacións das prácticas (eliminar as notas) ao seu estado inicial. No modo de edición selecciona Editar na barra de menú e despois Borrar as notas.

Alén disto, pódense restaurar as notas das leccións individuais desde a Configuración da práctica premendo a lección co botón dereito do rato e escollendo Borrar as notas.

### Resumo despois da práctica

O resumo aparece ao rematar unha sesión de aprendizaxe. Na barra grande de arriba móstrase o ben que se fixo.

Abaixo hai unha táboa con todas as palabras que se practicaron, xunto cos erros que se cometeron.

As palabras con máis fallos están arriba para que sexa máis doado ver o que aínda non se sabe.

### Modos de práctica da gramática

Co Parley tamén se poden aprender estruturas gramaticais específicas, como o xénero dos substantivos, a forma comparativa dos adxectivos e a conxugación dos verbos. Vexamos algúns exemplos.

#### Artigos e xénero dos substantivos

Unha vez activado o modo de práctica Xénero dos substantivos, preme Iniciar a práctica.

No caso de embaixo usamos o alemán como lingua a aprender, polo que hai tres xéneros de entre os que escoller: masculino, feminino e neutro. Premendo Axuda desaparece unha das respostas erradas. Por suposto, tamén se pode decidir Responder máis tarde premendo ese botón.

Hai que introducir os artigos da lingua no editor para ver os artigos no canto dos termos de xénero gramaticar. Lembra que isto só funciona se o xénero das palabras se configurou ben. Consulta Tipos de palabra para máis información sobre como mudar o tipo de palabra para o xénero adecuado.

Cando se dá a resposta correcta aparece o seguinte e síguese coa práctica premendo Continuar.

Cando se dá a resposta correcta aparece o seguinte e síguese coa práctica premendo Continuar.

Pódese parar de practicar en calquera momento premendo Deter a práctica.

#### Formas comparativas dos adxectivos e os adverbios

Na pantalla Práctica escolle Formas do comparativo e a seguir preme Iniciar a práctica para comezar.

Isto só funciona cando se introduciron as formas flexionadas na colección de vocabulario. Mira Introdución das formas do comparativo.

O exercicio require introducir as formas do comparativo dos termos que aparecen. Neste caso a tradución da palabra inglesa old ("vello") ao alemán. O alemán ten tres formas: absoluto, comparativo e superlativo. Para continuar co exercicio preme Continuar.

#### Conxugacións

Para practicar as conxugacións escolle o modo Conxugación e os tempos verbais que desexas practicar.

No documento hai que introducir as formas conxugadas das palabras para que funcione este modo de práctica. Mira Introdución de formas conxugadas.

A seguir preme Iniciar a práctica. Pídeseche que introduzas as formas conxugadas correctas do tempo verbal que aparece. Para seguir preme Continuar.

## Edición do vocabulario

### Configuración

Antes de comezar a utilizar unha colección de vocabulario ou de crear unha personalizada axuda comprender os diferentes elementos do Parley e configuralos en consecuencia. As seccións seguintes guían paso a paso neste proceso. A configuración do Parley atópase en varios lugares:

- Ficheiro Propiedades. Aquí están as propiedades xerais do documento, o que significa información sobre a colección de vocabulario e sobre ti.

- Editar Linguas. Aquí atópanse opcións sobre as linguas que se usan

- Práctica Configurar a práctica. Aquí hai opcións sobre como se practica o vocabulario. Dependendo do que se queira facer durante a sesión de aprendizaxe específica pódense cambiar no momento.

- Configuración Configurar o Parley. Para opcións máis xerais e as relacionadas coa exhibición

#### Acerca da colección

Introducir metadatos como o título ou a información de contacto é relevante se se pensa pór unha colección á disposición doutras persoas. Emprega Ficheiro Propiedades para modificar os datos.

#### Columnas do vocabulario

Dependendo do que sexan as sesións de aprendizaxe, pode ser relavante ter máis columnas de vocabulario na sección de edición. Para escoller estas columnas, escolle Vista na barra do menú e a seguir Columnas de vocabulario. Aquí pódese determinar se se mostran as columnas para a pronuncia, tipo de palabra, sinónimo, antónimo, exemplo, comentario ou paráfrase.

#### Linguas e gramática

Configura algúns detalles gramaticais para que o Parley che axude. Usa Editar Linguas para que apareza o diálogo gramatical.

Os artigos en inglés son simplemente the, que é o artigo definido, e a, que é o artigo indefinido. A maioría das demais linguas teñen máis artigos, que se poden pór na lapela de artigos.

Para as conxugacións hai que cobrir os pronomes persoais. A maioría das linguas non teñen formas diferentes para a conxugación de el/ela. Nese caso, non hai que seleccionar O masculino e o feminino teñen conxugacións diferentes. Simplemente introduce os pronomes das tres formas.

##### Pronomes persoais en inglés

| Singular | Plural
1ª persoa | I | we
2ª persoas | you | you
3ª persoa | he/she/it | they

Tempos: Dependendo da lingua, pódense introducir os tempos que se queira aprender. Exemplos: presente, pasado imperfecto, futuro, etc.

Por certo, ao premer o botón Engadir unha lingua nova pódese engadir unha lingua adicional á colección.

##### Miremos o castelán máis polo miúdo

Na lapela Xeral as opcións básicas da lingua, como aquí, para o castelán

- Lingua = Castelán

- Nome = Castelán

- Disposición do teclado = de (para o alemán)

Pódese deixar a disposición do teclado baleira se non se sabe ben que usar. O Parley escolle a disposición normal do computador.

Miremos un momento para a lapela Artigos: No castelán hai substantivos masculinos e femininos, polo que o campo Neutro está en branco.

Os Pronomes persoais do castelán teñen varias formas para a 3ª persoa do singular e para a 1ª, 2ª e 3ª persoa do plugal. para ser consistente, as posibilidades hainas que introducir cun / entre as dúas formas.

En Tempos verbais atópanse os diversos tempos dispoñíbeis para unha forma verbal. Pódense engadir máis tempos premendo Novo, modificar con Modificar ou, se algo realmente non existe, Borrar o tempo unha vez seleccionado.

### Leccións

Á esquerda hai unha lista de leccións. Se iniciache unha colección nova, esta lista pode estar baleira a excepción de unha lección que se creou por omisión.

Se non podes ver a lista de leccións, proba a activala no menú Vista - Vista Leccións.

As caixas de selección que preceden os nomes das leccións mostran as leccións incluídas na práctica. O número que hai a carón é o númro de palabras da lección.

#### Lección nova

Engade unha leccion nova: Escolle a onde pertence a lección, por exemplo, a colección As miñas clases de español.

No menú Lección, escolle Lección nova.

Verifica que seleccionas o punto adecuado na estrutura de árbore das leccións antes de seleccionar Lección nova. No noso caso, como queremos unha sub-lección de Colección: As miñas leccións de español, é exactamente esa a que hai que seleccionar antes de continuar con Lección nova.

#### Mover, mudar o nome e eliminar leccións

To change the name of a lesson, double click it, or right click on the lesson and choose Rename. You can also delete it this way (but you'll lose its contents also then).

Se non che gusta onde vai unha lección, pódela mover co rato. Arrástraa para outra lección e farase filla dela.

#### Partir unha lección

Se as leccións se fan demasiado granes, podes decidir dividilas para que aprender sexa máis doado con unidades máis pequenas. Vinte palabras por lección é probabelmente un bon tamaño. Preme unha lección co botón dereito ou emprega Lección Partir a lección en leccións máis pequenas e a lección sepárase en leccións fillas máis pequenas. Podes escoller que as palabras vaian ao chou nas leccións novas antes de asignalas ou mantelas na mesma orde.

#### O que se mostra na táboa

O Parley sempre mostra as palabras da lección seleccionada. Pódese activar que se vexan tamén as palabras das sub-leccións contidas nesa lección. Usa Lección Mostrar as entradas das lección fillas para activalo. Deste xeito, pódense ver todas as palabras seleccionando a lección de nivel superior.

### Tipos de palabra

O Parley permite asociar tipos de palabra coas palabras. Os tipos de palabra son, por exemplo, substantivos, verbos, adxectivos e adverbios.

Para poder traballar cos tipos de palabra, activa aferramenta de tipo de palabra. Vista Tipos de palabra

Pódense categorizar os tipos de palabra igual que as leccións.

Se queres ver todas as palabras dun determinado tipo, como, por exemplo, todos os substantivos, selecciona a categoría substantivos e verás só os substantivos na táboa.

O xeito máis doado de asignar o tipo de palabra é arrastrar e soltar unha palabra sobre o seu tipo. Pódese facer isto mesmo con varias palabras á vez.

#### Engadir un vocabulario novo

Use Add New Entry in the toolbar to add new words. You can start typing the word in the first language right away. By default Parley lets you enter another word when you press &Enter; in the last row, so you don't have to keep using the Add button. After entering the first word, press &Enter; or &Tab; to go to the next language.

#### Modificar as palabras

Se queres substituír unha palabra, selecciona a súa entrada e comeza a escribir. Para, en vez diso, mudar a palabra, preme dúas veces a entrada e xa podes alterar o contido da cela sen perder a palabra anterior.

Preme &Tab; para ires á seguinte palabra. &Enter; sae do modo de edición. Pódense utilizar as teclas das frechas para moverse.

### Sinónimos

Os sinónimos son difíceis de configurar e non funcionan sempre realmente ben. Velaquí, de todos modos, como se configuran:

- Usa Vista Sinónimos para ver a ferramenta de sinónimos.

- Selecciona a primeira palabra (A) da que queres facer sinónimos e despois preme a seguinte palabra (B)

- O botón na barra de sinónimos cambia o texto para A e B son sinónimos

As palabras aparecen como conectadas na ferramenta de sinónimos e pódense recoñecer como sinónimos na práctica.

### Engadir imaxes

Primeiro mostra a ferramenta de imaxes seleccionando Vista na barra de menú e despois premendo Imaxe. Actívase unha marca antes de Imaxe. Isto mostra a sección de imaxes na parte dereita da xanela do Parley

Para engadir unha imaxe a unha palabra, verifica que a palabra estea realzada. Na sección da imaxes da parte da dereita preme a icona do cartafol e escolle a imaxe que desexas asociar.

### Engadir sons

Primeiro mostra a ferramenta de sons seleccionando Vista na barra de menú e premendo Son. Isto fai aparecer a sección de son na parte dereita da pantalla do Parely.

Para engadir un son a unha palabra, verifica que a palabra estea realzada. Na sección da sons da parte da dereita preme a icona do cartafol e escolle o son que desexas asociar.

### Introdución de formas de comparativo

Para introducir as formas de comparativo, verifica que a ferramenta de formas de comparativo está activada. Ábrese co menú Vista Formas de comparativo.

Primeiro selecciona unha palabra que sexa un adxectivo ou un adverbio.

Preme o botón Adxectivo ou Adverbio da ferramenta de formas de comparativo.

Escribe as formas de comparativo.

Agora podes utilizar o modo Práctica das formas de comparativo.

### Introdución das conxugacións

Para introducir as conxugación, verifica que a ferramenta de formas de conxugación está activada. Ábrese co menú Vista Conxugación.

Primeiro selecciona unha palabra que sexa un verbo.

Preme o botón ... é un verbo da ferramenta de conxugación.

Tendo seleccionado o tempo correcto na caixa de selección dos tempos verbais, introduce as formas conxugadas.

Os tempos verbais pódense configurar para cada lingua: Linguas e gramática.

Agora podes utilizar o modo Práctica das conxugacións.

### Creación de ficheiros novos

Nesta sección descríbese como crear ficheiros novos e non só coa parte normal de aprendizaxe de vocabulario, senón tamén con exercicios gramaticais, matemáticas, etc.

#### Nova colección: Vocabulario inglés-alemán

Nesta sección descríbese como crear un ficheiro de adestramento de vocabulario que inclúa imaxes e sons. Nun segundo paso tamén engadiremos adxectivos e verbos. Este é un exemplo moi completo e, polo tanto, bastante longo. Nun caso real non se necesitan todos os puntos nun proxecto.

Dado que desexamos engadir ficheiros de son e imaxes, temos que asegurarnos de que estean nun cartafol que, por comodidade, chamamos eng-deu. O ficheiro de datos que creemos co Parley gardarase no mesmo cartafol. Isto axuda moito cando se decide compartir o traballo con outros.

Así que isto é o que temos en termos de ficheiros de son e imaxes:

Comecemos pola Páxina de inicio, que se ve cando se executa o Parley:

Preme o botón Crear unha colección nova.

Aparece a páxina Propiedades xerais do documento , que se eche como sigue (simplemente adapta ao contido do teu ficheiro):

A seguir preme Aceptar. A pantalla seguinte pide que se configuren os detalles da lingua. Aquí non queremos alterar nada e, polo tanto, simplemente prememos Aceptar.

Como primeiro paso, creemos a parte do vocabulario. Pensaremos sobre engadir os ficheiros de son e as imaxes nun seguinte paso. Así é como aparece a lección:

Andes de facer máis nada, gravemos o ficheiro no cartafol coas imaxes e os ficheiros de son. Preme a icona Gardar e escolle o cartafol navegando até el. Neste exemplo chamarémoslle ao ficheiro Trainer eng-deu; cando remates de escribir o nome preme Gardar.

Se observas o cartafol no que están os ficheiros de son e as imaxes, verás tamén o ficheiro Trainer eng-deu.kvtml

Miremos as palabras que queremos engadir: apple, bird, cat, cherry, cow, orange, pear, snake, strawberry. Temos animais e froita e, polo tanto, decidimos crear dúas leccións chamadas Animais e Froita.

Agora mudamos o nome de Lección 1 para Animais e engadimos unha lección chamada Froita. Preme Lección 1 co botón dereito do rato e escolle Mudar o nome da lección nas opcións que aparecen. Agora Lección 1 está realzada e chega con escribir Animais. Ao rematar, preme &Enter;. Agora preme co botón dereito do rato sobre Collection: Vocabulary trainer E..., que é a raíz da árbore de leccións, e escolle Lección nova nas opcións. No campo novo escribe Froita e preme de novo a tecla &Enter;.

Introduzamso primeiro os animais. Preme a lección Animais e tes unha táboa baleira que podes encher. Preme co botón do rato o primeiro campo e introduce os termos orixinarios. Despois introduce os termos de destino na segunda columna. Unha vez introducidos os catro nomes de animais en inglés coa súa tradución ao alemán a pantalla ten esta aparencia:

No noso caso só queremos catro entradas para a lección dos animais. Hai moitas liñas baleiras que hai que eliminar. Para isto, preme o primeiro campo baleiro e mantén a tecla &Shift; premida mentres premes o último campo baleiro. Todas as liñas para eliminar reálzanse. Preme a tecla Supr e confirma a pregunta Desexas realmente borrar as X entradas escollidas? premendo o botón Borrar.

Engadamos a terminoloxía da froita. Preme a lección chamada Froita. Esta segunda lección está baleira de todo. Dado que temos cinco termos de froita temos que engadir cinco liñas. Polo tanto, preme a tecla Insertar cinco veces e, igual que antes, engadimos a terminoloxía.

Non esquezas grava de cando en vez...

Preme a raíza da árbore de aprendizaxe Collection: Vocabulary trainer E... e o Parley mostra todas as entradas presentes nas dúas leccións:

É hora de engadir os sons e as imaxes. Primeiro hai que activar as vistas de son e de imaxe. Na barra de menú selecciona Vista e preme Imaxe e despois Son. Unha vez activadas estas opcións, aparecen dúas seccións novas na parte dereita da pantalla de edición do Parley: Imaxe e Son.

Selecciona palabra inglesa apple preméndoa. Está realzada, así que engadamos a imaxe. Na sección de imaxes da dereita preme a icona do Cartafol e escolle a imaxe que desexas asociar.

Para engadir a pronuncia da palabra inglesa apple fai o mesmo na sección Son seleccionando o ficheiro correspondente.

Ao premer o botón Reproducir da ferramenta de son pódese escoitar a pronuncia.

A pantalla terá esta aparencia:

Despois preme a tradución ao alemán Apfel. O campo estará realzado para indicar a selección. Verás que a imaxe da mazá está asociada tamén ao termo en alemán. Na sección do son selecciona a pronuncia, igual que antes.

Sigue así con todos os termos.

Time to add adjectives and verbs as lessons to our project. So just do as before with the lesson Fruit and create two new lessons: Adjectives and Verbs. Let's assume we will add big, small, old, young, narrow' in the adjective lesson and to go, to come, to buy, to drink, to eat in the verb lesson.

O seguinte mostra unha pantalla con toda a terminoloxía introducida. As palabras están misturadas e estaría ben ver o que é un substantivo, adxectivo ou verbo.

Como paso seguinte imos mostrar o Tipo de palabra. Selecciona Vista na barra de menú e escolle Columnas do vocabulario. Activamos Tipo de palabra para inglés e para alemán nas caixas de selección que hai antes de Tipo de palabra. Despois preme Aceptar para aceptar as modificacións.

Ao premer os campos da columna Tipo de palabra pódese seleccionar o tipo de palabra e, nas linguas nas que os substantivos teñen xénero, tamén se pode escoller a combinación Substantivo/Xénero. Aquí vese a columna Tipo de palabra con parte das seleccións xa feitas.

Unha vez especificados todos os tipos de palabra, consideramos primeiro os Adxectivos, engadíndolles as Formas de comparativo. Movámonos só á lección dos Adxectivos.

Para mostrar as Formas de comparativo na parte dereita da pantalla, selecciona Vista na barra de menú e activa a opción Formas de comparativo.

Modifica as Formas de comparativo engadindo Comparativo e Superlativo aos adxectivos. Primeiro preme o adxectivo ao que lle queres engadir as formas de comparativo, no noso caso big, e engade bigger e biggest. Despois continúa co seguinte adxectivo até introducir todas as formas de comparativo.

Consideremos por último a Conxugación dos Verbos. Selecciona a lección Vergos e activa a sección de conxugación na parte dereita seleccionando Vista na barra de menú e activando Conxugación. Como exemplo, editamos a forma de presente (Präsens) de gehen. Selecciona primeiro Präsens no menú despregábel de a seguir engade as formas verbais.

Hai que facer isto para todos os verbos e en todos os tempos verbais posíbeis.

Unha vez rematado isto pódese comezar a practicar premendo o botón Practicar.

#### Nova colección: Nomes singulares e colectivos

Este exercicio foi creado para o 3º curso dunha escola primaria italiana. Os alumnos teñen que conectar substantivos singulares con substantivos colectivos, como árbore → bosques

Cando se inicia o Parley vese a páxina de inicio, que enumera algúns ficheiros empregados con anterioridade (que non se poden ver aquí).

Preme Crear unha colección nova e aparece a pantalla seguinte con campos baleiros ou parcialmente cobertos:

Pon o título, aquí nomi singoli e collettivi, o teu nome, enderezo de correo; na sección Comentario pódesese escribir unha descrición máis detallada; selecciona a categoría e a licenza. Agora aparece algo especial: no canto de indicar a primeira e a segunda linguas, como sería o normal, engadimos nome singolo (substantivo singular) e nome collettivo (substantivo colectivo). Configurar os detalles gramaticais e Descargar unha gramática non son precisos. Na pantalla que se ve están aínda activados - desactívaos premendo nas súas caixas de selección. Ao rematar preme Aceptar.

Aparece a páxina Propiedades de nome singolo e vese que xa conta cos cambios precisos:

Á esquerda vese a onde pertencen os datos que se van engadir, nome singolo. Escolle a lingua, aquí italiano e insire nome singolo no campo de texto. Despois preme Aceptar.

A seguir aparece a páxina Propiedades de nome collettivo:

Igual que antes: escolle italiano como lingua e insire nome collettivo e preme Aceptar.

E agora podes comezar a editar:

Insire o nome singolo (substantivo singular) na primeira columna e o nome collettivo (substantivo colectivo) correspondente na segunda.

Se o número de campos dispoñíbeis non for abondo, preme co botón dereito do rato en calqueras parte da sección de edición e escolle Engadir unha nova entrada. Non esquezas gravar o ficheiro de cando en vez. Ao rematar a introdución de entradas comproba que o modo de práctia funciona ben. Preme o botón Practicar que hai arriba á dereita, sobre a sección de edición, e aparece a configuración da práctica:

Neste caso, Escolla múltipla parece boa opción, mais Escrito tamén estaría ben. Escolle o modo de práctica, preme Iniciar a práctica e goza.

### Obter coleccións adicionais

Na Páxina de inicio pódense instalar coleccións directamente do servidor, de ter conexión. Preme Descargar coleccións novas.

Aparece unha xanela con moitas coleccións interesantes. Escolle a que máis che interese e preme Instalar. Abre o ficheiro para practicar ou para modificalo.

### Configuración do Parley

Pódese configurar a aparencia do Parley na Páxina de inicio ou na Sección de edición. Escolle Configuración na barra de menú e despois Configurar Parley.

#### Lapela dos temas

A configuración ábrese coa sección Tema. Aquí pódese escoller como queres que se abra o Parley: unha elegante versión Grey, a sempre ocupada Bees ou Fluffy Bunny, para quen goste do rosa. Lembra que Coello peludo pode non estar na túa versión: se a quixeres, le a sección seguinte.

Unha vez escollido o tema preferido, preme Aceptar.

Capturas de pantalla dos temas Bees e Fluffy Bunny:

E se estes non abondan: podes premer Obter temas novos para atopares máis temas. Co tempo esperamos que aparezan máis e máis temas. Se sabes como crear gráficos SVG (por exemplo, con Inkscape, podes crear o teu propio tema e compartírelo co mundo.

Pódense atopar temas adicionais en kde-look.org

#### Lapela Xeral

A lapela Xeral oferta varias opcións relacionadas co comportamento do Parley.

##### Opcións de Abrir/Gardar

Gardar sempre ao arrancar a última colección aberta leva inmediatamente de volta ao vocabulario que estabas a estudar. Isto úsase moito xunto coa segunda opción, Gardar os vocabularios automaticamente ao pechar e saír porque resulta cómodo non ter que respostar sempre as mesma pregunta de se se queren gravar os cambios (incluídos os resultados) ou non. A opción Crear unha copia de seguranza a cada ... minutos pode resultar moi útil para gravar o traballo con frecuencia. Algo menos do que se ocupar.

Ás veces a importación ou exportación de ficheiros de texto (CSV) pode resultar moi útil e hai que indicar o separador necesario para traballar despois cos datos ou podelos ler. Parley permite escoller entre varios separadores para asegurarse de que se poden reutilizar os datos.

##### Opción de edición

Aquí pódese determinar se Parley engadi automaticamente filas novas cando se modifican as coleccións de vocabulario. Isto pode ser útil se se desexa engadir moitas entradas antes de partilas en varias leccións. Por outra banda, pode ser bon desactivar esta opción se só se quere traballar creando leccións cun número máximo de entradas predeterminado.

#### Lapela Vista

The View Settings allows you to change font and its size, very handy when you work on a netbook for example, and you can choose the Grade Colors you like best.

## Parley no Windows

É posíbel instalar o Parley xunto con outro software educativo nos sistemas con Windows. Para máis información visita esta páxina.

Os pasos que hai que seguir en poucas palabras:

Descarga o instalador desde aquí

Sigue o procedemento de instalación igual que para calquera software para o Windows - hai capturas de pantalla aquí

Ao chegares á Pantalla de selección de paquetes, escolle a(s) lingua(s) nas que queiras que estea dispoñíbel o software e o paquete - neste caso kdeedu. Se non seleccionas ningunha lingua, por omisión será o inglés.

Remata o proceso de instalación premendo Seguinte e indo ás pantallas seguintes igual que se fai normalmente con outro software para o Windows.

Lembra que o equipo do parley non ten nada que ver co instalador para Windows e non pode, polo tanto, responder facilmente as túas preguntas. De teres dificultades, contacta directamente co equipo KDE-Windows. Pódelo facer subscribíndote á lista de correo aquí ou no IRC en irc://freenode.net, canal: #kde-windows.

## Notas para os usuarios avanzados

### Enviar e compartir coleccións

Podes enviar os teus ficheiros e compartilos con outras persoas.

Emprega o botón para enviar que hai no menú Ficheiro no Editor.

Se isto non funciona, tamén podes visitar kde-files.org.

En calquera dous dous casos, os ficheiros aparecen no diálogo Descargar coleccións novas da Páxina de inicio.

### Formato do ficheiro

Se che interesan os ficheiros de formato que o Parley pode ler e nos que almacena as coleccións de vocabulario, visita:

Formatos de ficheiro do parley en userbase.kde.org

## Créditos e licenza

### Grazas

Gostaríame agradecerlles persoalmente ás seguintes persoas a súa contribución ao Parley:

- Peter Hedlund, que mantivo o KVocTrain vivo e comezou a portaxe ao KDE 4 que acabaría converténdose no Parley

- David Capel

- Avgoustinos Kadis

- Daniel Laidig

- Johannes Simon

Tamén desexo agradecer a todas as outras persoas sen nome, especialmente a todo o equipo do &kde; pola súa axuda, o seu criticismo construtivo, as suxestións ou os informes de erro.

### Copyright

Parley copyright 2007-2010 &Frederik.Gladhorn; &Frederik.Gladhorn.mail;

Copyright da documentación 2010 &Frederik.Gladhorn; &Frederik.Gladhorn.mail;, Sabine Eller s.eller@voxhumanitatis.org, Daniel Laidig d.laidig@gmx.de

Xosé Calvo xosecalvo@gmail.com

&underFDL; &underGPL;

## Instalación

### Como obter o Parley

&install.intro.documentation;

### Compilación e instalación

&install.compile.documentation;

&documentation.index;